# Manuel Llenas i Fernández

Manuel Llenas i Fernández (L'Espluga de Francolí, 5 de gener de 1879 - Barcelona, 1937) va ser un botànic, professor i bibliotecari català.
Fill de Pere Llenes i Jofre natural de Alió i de Camila Fernàndez i Soler natural de L'Espluga de Francolí. Doctorat en ciències naturals i en farmàcia, inicià l'herbari del Museu de Ciències Naturals de Barcelona, i fou professor de botànica a l'Escola Superior d'Agricultura de la Mancomunitat de Catalunya. L'any 1907, acabada de constituir-se la Junta Municipal Autónoma de Ciencias Naturales, se li encarregà la recol·lecció de plantes per iniciar la formació dels herbaris, ocupació que va mantenir fins al 1910. Les excursions efectuades entre 1907 i 1909 proporcionaren les primeres plantes i iniciaren els herbaris de l'Institut Botànic de Barcelona. Però el 1910 la Junta acordà suspendre aquell projecte i aquest miler de plantes, amb 400 més de recol·lectades pel Germà Sennen a l'Empordà, cedides a la Junta el 1909, iniciaren el nucli dels herbaris del Museu de Ciències Naturals.
L'any 1905 ingressà a la Institució Catalana d'Història Natural, en la qual exercí com a bibliotecari durant els anys 1918 i 1919.
Casat el 16 d'abril de 1911a Barcelona amb Maria Trèmols i Borrell (Cadaqués 1883-Barcelona 1962) filla de Frederic Trèmols i Borrell. Varen ser pares de Maria, Josefa i Manuel Llenas i Trèmols.

## Publicacions

* Enumeracción y distribución geogarfica de los a peltigoráecos en Cataluña (1905)
* Algunos liquenes de los alrededores de Cuenca (1905)
* Assaig d'una flora liquènica de Catalunya (1908), que va rebre el premi als millors treballs naturalístics de la ICHN
* Contribuciones al estudio de la flora del Pirineo catalán (Valle de Arán) (1912).

## Referències

* ↑ «Baptismes (1879-1887). Pàg.1. Imatge 4». A.H.A.T. L'Espluga de Francolí. Parròquia de Sant Miquel, 05-01-1879. [Consulta: 26 abril 2020].
* ↑ «UNIVERSIDADES,5775,Exp.9 imagen 408». PARES - Archivo Histórico Nacional, Data incorrecta. [Consulta: 26 abril 2020].
* 1 2 3 4 «Manuel Llenas i Fernández». Gran Enciclopèdia Catalana. Barcelona: Grup Enciclopèdia Catalana.
* ↑ Camarasa, Josep M.; Masriera, Alícia «El Museu Martorell i la societat civil. La incorporació de les col·leccions de la Institució Catalana d'Història Natural». Monografies del Museu de Ciències Naturalsː Cent anys de passió per la natura: una història de la Institució Catalana d'Història Natural: 1899-1999. Institut de Cultura de Barcelona, Ajuntament de Barcelona; Museu de Ciències Naturals de Barcelona, Núm. 3, 2006, pàg. 187-201. ISSN: 1695–8950 [Consulta: 26 abril 2020].
* ↑ Ibáñez i Cortina, Neus; Montserrat i Martí, Josep Maria; Soriano i Tomàs, Ignasi. «Els inicis de l'Institut Botànic de Barcelona...». A: Estudis sobre cinc herbaris histórics de l'Institut Botànic de Barcelona. Barcelona: Universitat de Barcelona, 2006, p. 14-17 [Consulta: 26 abril 2020].
* ↑ «Secció oficial: Consell directiu i llista de membres i socis adjunt de la Instutució Catalana d'Història Natural». Butlletí de la Institució Catalana d'Història Natural. Institució Catalana d'Història Natural, Núm. 1, 1919, pàg. 5-12 [Consulta: 26 abril 2020].
* ↑ «Baptismes (1867-1884). Pàg.223.». Arxiu Diocesà de Girona. Cadaqués.parròquia, 08-07-1883. [Consulta: 26 abril 2020].
* 1 2 «Llenas y Fernández, Manel, -1937». Catàleg bibliogràfic. Biblioteca de Catalunya. [Consulta: 26 abril 2020].
* ↑ Camarasa, Josep M. Cent anys de passió per la Natura: una historia de la Institució Catalana d'Historia Natural 1899-1999. Institut d'Estudis Catalans, 2000, p. 34. ISBN 978-84-7283-540-5 [Consulta: 26 abril 2020].